cyanic-selkie/wikianc huggingface dataset:
Den internasjonale komité for Sikkerhetssonen i Nanjing
Man regner med at minst 200.000, kanskje 250.000, klarte seg gjennom de omfattende massakrene i Nanjing ved å oppholde seg innen sikkerhetssonen.
Viggo Kampmanns første regjering
Regjeringen Viggo Kampmann I var Danmarks regjering 21. februar – 18. november 1960. Det var endringer i regjeringen 31. mars 1960
Medlemmer
Regjeringen besto av følgende ministre fra Socialdemokratiet, Det Radikale Venstre og Danmarks Retsforbund:
Sandy Bridge
Sandy Bridge er kodenavnet på en prosessor-mikroarkitektur utviklet av Intel i begynnelsen av 2005 som en erstatning til Nehalem-arkitekturen. Intel demonstrerte en Sandy Bridge-prosessor for første gang i 2009, og de første Sandy Bridge produktene ble sluppet ut på markedet for i januar 2011.
Sandy Bridge bruker 32 nanometer store transistorer, mens den påfølgende prosessorarkitekturen,Ivy Bridge, bruker 22 nm transistorer.
Teknologi
Sandy Bridge ble primært utviklet ved den israelske delen av Intel, og kodenavnet på arkitekturen var originalt «Gesjer», hebraisk for bro. Navnet ble byttet for å ikke forveksles med det tidligere politiske partiet med samme navn.
Kjeltak
Kjeltak (latin: judicium aqvæ ferventis) var en type gudsdom i form av en vannprøve i bevisføring som var nevnt i Gulatingsloven, sammen med jernbyrd. Mens jernbyrd ofte var forbeholdt menn, var kjeltak eller kjeletak med straffeprosessuell betydning forbeholdt kvinner, og innebar at kvinnen tok en gjenstand opp av kokende vann med bare hendene og hvis brannsårene etter en tid verken blødde eller verket, var dette bevis for uskyld.
Sandy Bridge
Oppgraderte egenskaper fra Nehalem
== Liste over Sandy Bridge-prosessorer ==
Hans Ernst Karl von Zieten
Hans Ernst Karl, Graf von Zieten (født 5. mars 1770 i Dechtow i markgrevskapet Brandenburg, død 3. mai 1848 i Warmbrunn) var en offiser av den prøyssiske armé under Napoleonskrigene.
Bakgrunn
Han var sønn av Ernst Dietrich von Zieten (1739–1798), Herr auf Dechtow, og hans hustru Charlotte Sophie Margarethe, født von Moeller.
Militær karriere
I felttogene mot Napoleon gjorde han det godt som kavalerifører og korpsfører. Hans militære fremganger innbragte ham den 18. februar 1809 en førtidig forfremmelse til oberst. Etter forslag fra Gerhard von Scharnhorst ble han medlem av en kommisjon for «Avskaffelse av kavaleri-eksersisregimentet». Den 20. mars 1813 ble han generalmajor. Den 26. mai 1813 klarte han ved stor fremgang å styrke prøyssernes anseelse forut for våpenhvilen ved Poischwitz: Han kunne ved Haynau lokke den franske general Nicolas-Joseph Maisons styrker inn i et bakhold og beseiret dem; dermed lettet han de allierte styrkers tilbaketrekning fra Bautzen til Liegnitz. For dette ble han tildelt Jernkorset av I. klasse.
I kampene i Frankrike i 1814 utrettet han noe lignende under slaget ved Laon, der han kom seg rundt motstanderen og dermed var med på å sikre seieren. Hans skvadroner klarte samtidig å sikre seg storparten av motstanderens skyts og ammunisjonsvogner.
Kampene i 1815
Under opptakten til Waterloo i 1815 kommanderte generalløytnant von Zieten det prøyssiske I. korps. Korpset utkjempet en oppholdende kamp mot franskmennene den 15. juni, og var tungt engasjert mot de franske styrker den påfølgende dag i slaget ved Ligny, og igjen to dager senere den 18. juli i slaget ved Waterloo. I en situasjon der hertugen av Wellingtons sterkt pressede styrker stod i fare for å bli overrent, klarte Zieten å komme til unnsetning fra øst. Dette angrepet kan ha vært det som snudde et sannsynlig nederlag til seier over Napoleon.
Den 1. kjempet Zietens I. korps i slaget ved Issy rett utenfor Paris' murer. Ved slutten av felttoget den 7. juli ble hans korps gitt æren av å være den første koalisjonsstyrke til å marsjere inn i Paris.
Kong Fredrik Vilhelm III av Preussen gav Zieten tittelen Graf, eller greve, den 3. september 1817. I en alder av 69 år ble han forfremmet til Generalfeldmarschall den 9. september 1839.
Zieten døde i Warmbrunn.
Tor Coward
Coward var blant annet kjent for å starte det Drammens-baserte bandet TuriStene i 1979 sammen med Espen Blattmann. Sammen ga de ut deres eneste album i 1981 ved navn «Hard Valuta» og fikk også produserte en av landets første musikkvideoer til sangen «Fri.» Etter TuriStene har han fortsatt med musikk, sammen med andre, men den siste tiden også solo-karriere.
Ved siden av musikken har han drevet med mye, han har vært produsent, produksjonssjef, leder for Barnas Grand Prix i Drammen, skrevet supportersanger for Strømsgodset og mye annet. I 2002 begynte han som lærer for radiolinjen på Danvik Folkehøgskole i Drammen, der han jobbet helt til oktober-måned i 2017.
I oktober 2017 fikk Coward kreftdiagnosen. Da bestemte han seg for å spille inn sitt siste studioalbum. Åtte måneder etter, 18. juni 2018, døde han.
Diskografi
Album
Singler
Deltar på
Kallingsheia
Kallingsheia er den sydligste delen av et sammenhengende heiområde som går gjennom store deler av Aust-Agder og videre nordover over Haukelifjell og grensefjella mellom Østlandet og Vestlandet.
Geografi
Geografisk plasseres Kallingsheia i Åmli kommune og er den sydligste delen av det lange fjell- og heiområdet mellom Gjøvdal og Tovdal i denne kommunen. I randsonen inntil heia ligger enkelte gårder slik som Baas, Håkedal, Eppeland, Tviland, Tverstøyl, Vestre Fiskevatn, Mjåvasstøyl og Hunemo. Med unntak av Håkedal som ligger lengre inne på heia, stiger heia fra ca. 200 – 250 moh. ved disse gårdsgrendene til 702 moh. på Høgeknatten som er det høyeste punktet på heia. Høgeknatten er en markert topp med en varde plassert på et trigonometrisk punkt. Fra Høgeknatten er utsikten god. I sør kan man se havet over en lang strekning fra nær Risør i øst til vest for Grimstad. Med kikkert er det mulig å se båter som passerer langs kysten. I nordvest til nordøst ser man deler av fjellområdene i Setesdalsheiene og Telemark. Fra Lindeknuten, mer mot Tovdalssida, er det mulig å se Gaustatoppen en klarværsdag.
Geologi, vegetasjon og dyreliv
Geologisk sett ligger Kallingsheia i det store, sydnorske grunnfjellsområdet, men selv om berggrunnen for en stor del består av næringsfattige bergarter, finner man lokaliteter med overraskende frodig vegetasjon. I høydelaget fra 450 til 500 moh. finnes en av Aust-Agders største forekomster av barlind, i dag fredet som et lite naturvernreservat. Videre finner man eik av uventa dimensjoner i samme høydelag, trolig rester etter en langt rikere vegetasjon tilbake i en tidsperiode med et klart varmere klima. I lune granlier finnes en kjempeskog med enkelttre på 3-4 m³ og kanskje mer. Fremdeles gir Kallingsheia livsgrunnlag for mer sjeldne dyreartar. Så sent som våren 1998 vandret en bjørn gjennom området og de senere årene har det vært en fast stamme av gaupe, også streifdyr av ulv har passert gjennom området de siste årene. Både elg, hjort og rådyr finnes fast inne på heia, og villrein finner man til og fra som streifdyr. Kongeørn er fast gjest, det samme gjelder hubro, om enn i lite omfang. Og de senere årene etter at fisken kom tilbake i en del vann og vassdrag er fiskeørn igjen observert. Vegetasjonen er variert, fra skogsområder i randsonen med ordinære skogbruksaktiviteter, til store, sammenhengende, urørte områder inne på heia der man bare finner spor etter tidligere aktiviteter knyttet til seterdrift og slått.
Kultur
I jakt- og friluftssammenheng ble Kallingsheia tidlig både elska og frykta. Så tidlig som i 1879 bygde rike skipping- og forretningsfolk fra Arendalsområdet ei jakthytte i vestenden av Lille Kallingsvatn, ei hytte(Kallingsheim) som fremdeles er i bruk. Det var seks venner hvorav sistemann som endte opp som eier var Consul Christian Eyde (f.1850 - som hadde en lillebror som het Sam(uel) Eyde, f.1866). Valget av dette stedet var trolig knyttet til den gode muligheten for jakt og fiske som området rundt ga.
Kallingsheia var også i sin tid fryktet for den store stammen av store rovdyr som holdt til inne på heia, spesielt bjørn. Den store bjørneskytteren Olav Tverstøyl startet sin jaktkarriere i områdene ved gården Tverstøyl som er en av gårdene som ligger inntil Kallingsheia.
Flere steder på Kallingsheia finner man spor etter tidligere seterdrift og høybuer. Spesielt er det fortsatt mange merker etter barn som gjetet husdyrene på heia. Små og store steinkonstruksjoner på flåfjell vitner om barneaktiviteter. Området er ellers svært lite påvirket av menneskelig aktivitet.
Turløype
Med utgangspunkt på Dølemo der løypenettet til Turistforeningen starter, er det jevn og tung stigning de første kilometrene innover heia. Første turen kan gjerne legges til løypenettet til Turistforeningen, som for en stor del går etter høydedragene på Kallingsheia, med første overnattingssted ved Skarsvassbu i grenseområdene mellom Kallingsheia og Tovdalsheia med Lindeknuten i vest.
For å bli virkelig kjent på Kallingsheia, må områdene på begge sider av høydedraget nordover besøkes, i særlig grad er områdene på østsiden av høydedraget rundt Kallingsvatn og nordover mot Øyvatn, Gunnerslitjønn og Hovatn fine naturområder. Det samme må sies om områdene rundt Strandevatn på vestsiden av høydedraget.
Hafslundsøy kirke
Hafslundsøy kirke er en kirke i Sarpsborg kommune i Østfold fylke. Den ble innviet 5. desember 1995 og tilhører samme sogn / menighet som Varteig kirke i Søndre Borgesyssel prosti.
Det dreier seg om en arbeidskirke med 190 sitteplasser. Byggverket er hovedsakelig forblendet med tegl.
Kirken har et pipeorgel som er overtatt fra Nenset kirke i Skien.
Det er ikke kirkegård ved kirken.
Cassie Scerbo
Scerbo spilte den slemme jenta, «Brooke» i Bring It On: In It til Win It. Hun er for tiden opptatt med å spille inn låter til den kommende plateutgivelsen. Scerbo har også en rådgiver-spalte i magasinet KEWL, «Ask Cassie», der man kan sende inn brev til Cassie og få svar. Hun har også vært på audition for å få hovedrollen som Hannah Montana i Disney Channel-programmet, men den rollen ble det Miley Cyrus som fikk.
Scerbo er av italiensk avstamning og bor i Los Angeles, California. Hun ble født i Long Island, New York og hadde sin oppvekst både der og i South Florida, men hun kaller New York sitt hjem. Cassie Scerbo har en bror og en søster som heter Johnny og Alaina. Den 7. oktober 2008 opprettet hun sin Myspace side, hvor hun oppdaterer fans og laster inn musikk og deler det med andre. Fra juni 2009 til mai 2012 spilte hun i den amerikanske TV-serien Make It or Break It.
Diskografi
Album
Singler
B68 Toftir
B68 Toftir er en færøysk fotballklubb fra Toftir på Eysturoy. Klubben ble stiftet 21. desember 1962. Klubbens hjemmebane er Svangaskarð, og spiller på nest øverste nivå 1. deild. B68 er tre ganger færøysk seriemester.
Cyphonistes inermicollis
Cyphonistes inermicollis er en bille som hører til gruppen hornbiller i familien skarabider (Scarabaeidae).
Utseende
En middelsstor til stor (ca. 30 millimeter), halvmatt, svartbrun hornbille. Kroppsformen er nokså bred og litt flat. Hos denne arten har hannen et langt, flatt, gaffelformet horn i pannen med ikke noe framspring på pronotum, som er rundet og fint punktert. Dekkvingene er tett punkterte, punktene danner dalvis rader. Hunnen ligner hannen bortsett fra at hun bare har en liten knøl i pannen.
Utbredelse
Arten er kjent fra Ekvatorial-Guinea og Kongo.
Lea Salonga
Maria Lea Carmen Imutan Salonga (født 22. februar 1971), kjent som Lea Salonga, er en filippinsk sanger, skuespiller, spaltist og produsent. Kallenavnet «Pride of the Philippines» fikk hun etter å ha blitt kjent for sine musikalroller. Mest kjent er hun for å hatt den opprinnelige rollen som Kim i Miss Saigon og for å ha spilt to disneyprinsesser. Hun ga stemmen til prinsesse Jasmin i Aladdin og prinsesse Mulan i tegnefilmene Mulan og Mulan 2.
For rollen som Kim i Miss Saigon, både på West End og Broadway vant hun en rekke priser, blant annet Laurence Olivier-prisen, Drama Desk Award og Tony Award.
Salonga var også den første skuespillerinnen av asiatisk avstamning som spilte rollene som Éponine og Fantine i musikalen Les Misérables på Broadway.
Erdao
Erdao (二道区; pinyin: Èrdào Qū) er et bydistrikt i provinsen Jilin i Folkerepublikken Kina. Det er understilt den subprovinsielle by Changchun, provinshovedstaden. Bydistriktet har et areal på 965 km² og teller 376 000 innbyggere.
Helsevesen
Helsevesen er alle offentlige og private tilgjengelige helsetjenester til innbyggerne, som sykehus, sykehjem, ambulanser, fastleger, poliklinikker, helsesykepleier, helsevern for psykisk utviklingshemmede og lignende som har til oppgave å forebygge, diagnostisere og behandle sykdom og yte omsorg overfor syke mennesker.
Det største helsevesenet i Europa er den britiske National Health Service med 1,3 millioner ansatte.
Helsevesenet i Norge
Det er kommunene som har ansvaret for primærhelsetjenesten i sitt geografiske område.
Ansvaret for spesialisthelsetjenesten i Norge er inndelt i fire regioner, som hver har et regionalt helseforetak:
Utgiftene til helsevesenet har over lang tid steget mere enn andre offentlige utgifter. Små enheter, høyt lønnsnivå og høy tilgjengelighet til helsetjeneser er kostbart. Det er omtrent 300 000 ansatte i det norske helsevesenet.
Kvaliteten på det norske helsevesenet regnes som god, men det er vanskelig å finne målemetoder som viser den totale kvaliteten på et lands helsevesen. En indikator er spedbarnsdødelighet; her skårer Norge godt.
Historisk utvikling
Det offentlige helsevesenet i Norge har røtter tilbake til 1600-tallet, da kong Christian IV utnevnte embetsleger (offentlige leger). I 1750 fantes det 5 slike, og i 1834 det dobbelte.
Paris Plages
Paris Plages er en plan som ble etablert av ordføreren i Paris som skaper midlertidige kunstige strender hver sommer langs elven Seinen i sentrum av Paris, og fra  2007, langs Bassin de la Villette i den nordøstlige delen av Paris. Hver juli og august blir veiene ved bredden av Seinen stengt og det arrangeres ulike aktiviteter i de midlertidige badestrender.
Historie
Tradisjonelt flyktet pariserne til sjøen eller på landet om sommeren, spesielt i august for å unnslippe det varme og klamme været i Paris. Likevel, hver sommer er mange av innbyggerne tvunget mot sin vilje til å bli værende i byen. Paris Plages-ordningen ble iverksatt i 2002 av Bertrand Delanoë, den nyvalgte sosialistiske borgermester får å lindre plagene til de som er nødt til å oppholde seg i den kvelende varme byen.
I utgangspunktet var det et enkelt bredd ved høyre bredd. I 2006 ble den andre lagt til på venstre bredd i motsetning til mange strender i Frankrike er toppløs soling ikke tillatt. Bading i Seine er heller ikke tillatt sikkerhetsmessige grunner.
Ordningen har vært en stor suksess, antall besøkende har vokst hvert år og toppet seg med fire millioner i 2007. Hver sesong blir nye aktiviteter lagt til, dsse omfatter en ferge som knytter de to elvebredder sammen, et flytende svømmebasseng og en ny strand i området i La Villette i det nordøstlige hjørnet av byen.
Mount Brandon
Fjellet er 952 meter høyt, og således det ett av ti høyeste fjelltoppene i Irland, som den åttende høyeste fjelltoppene i Irland på Arderinskalen, og niende høyeste på Vandeleur-Lynam-skalen. Brandon er det høyeste fjellet utenfor fjellkjeden Macgillycuddy’s Reeks og er det mest framstående av noen irske fjelltopper bortsett fra Carrauntoohil, Irlands høyeste fjell.
Mount Brandon er i sentrum av en lang høy åsrygg kalt Brandon Group-fjellkjeden på Dinglehalvøya i Kerry. Åsryggen har syv andre store topper (det vil si over 2000 fot eller 609 meter i høyden); den ene er den tilsvarende navngitte Brandon Peak (840 meter). Plasseringen og dimensjonene til Brandon Group-ryggen har gjort den til åstedet for flere flyulykker gjennom årene. Fjellet og rekkevidden er oppkalt etter den hellige Brendan sjøfareren, og er slutten på en kristen pilegrimssti kjent som Cosán na Naomh. Det er også godt ansett for bakkevandring med ruter som den 4–5-timers Faha Route (pilegrimsstien), og den 6–7-timers krysser hele området kjent som «en av de fineste fjellturer i Irland».
Geologi
Brandon er sammensatt av sandsteinspartikler av ulike størrelser, samlet kjent som gammel rød sandstein. Gammel rød sandstein har en lilla-rødaktig farge, og har praktisk talt ingen fossiler. Fargen ga navnet sitt til det nærliggende 832 meter høye fjellet Purple Mountain. Sammensetningen av gammel rød sandstein er variabel og inneholder kvartssteiner, slamsteiner, siltsteiner og sandsteinspartikler (blandete steinblokker med kvartsstein er synlige). De er beskrevet av Geological Survey of Ireland («Geologisk kartlegging av Irland») som de eldste devoniske bergartene i Irland.
Matriseskriver
Matriseskriver er en type dataskriver; opprinnelig en skriver som bygger opp sine tegn ved hjelp av et punktmønster, i motsetning til en skriver der tegnene overføres til papiret fra et typehjul. I dag produseres ikke typehjulsskrivere lengre, og betegnelsen er blitt synonymt med nåleskriver, selv om også laser-, blekk- og voksskrivere bygger opp sine tegn i et punktmønster, dog mye tettere enn nåleskrivere. Matriseskrivere brukes først og fremst i de stadig færre anvendelsene der det er påkrevd med gjennomslag. Hastigheten varierer fra 50 til 500 tegn per sekund, og antall nåler fra 9 til 24. Farge avsettes ved at det går et fargebånd mellom nålen og papiret.
Mount Brandon
Navnsetting
Fjellet kalles Brandon Mountain, Mount Brandon og Brandon på forskjellige kart.
Brandon tar navnet fra den irske helgenen Brendan sjøfareren, eller Bréanainn, som sies å ha blitt født i det området som nå er grevskapet Kerry i 484 e.Kr., og er hovedsakelig kjent for sin legendariske reise i en båt av tre og lær for å oppdage «De velsignedes øy», også kalt for Saint Brendan's Island, en mytisk øy i et eller annet sted i det nordlige Atlanterhavet. I historien om Brendans liv (med tittelen Beatha Bhréanainn, eller den latinske versjonen, Vita Brendani), tilbrakte han tre dager med å faste på fjellet før reisen, ble besøkt av en engel og opplevde en visjon om «et stort land mot vest»; fjellet beskrives som omgitt av havet, noe som passer med topografien til Mount Brandon.
Matriseskriver
Linjeskrivere
Den enklere matriseskriverne kunne benyttes sammen med arkmater. Linjeskrivere kan kun bruke papir i løpende bane. Arkmatning ville rett og slett ta for lang tid i forhold til skrivetiden på et ark.
Linjeskrivere ble i stor grad erstattet av store laserskrivere som blir matet av papir på rull.
Eksterne lenker
Imprimante
Mount Brandon
Pilgrimsreiser
På grunn av koblingen til sankt Brendan, er fjellet populært blant irske katolske pilegrimer. Fjellets relative høyde og status som å være på et ekstremt vestlig punkt ser ut til å ha vært av stor betydning for sankt Brendan. En pilegrimsrute kalt Cosán na Naomh («Helgenveien») begynner ved Cill Mhic an Domhnaigh (Kilvickadowning) ved landsbyen Ventry i den sørlige enden av Dinglehalvøya, og ender ved Séipéilín Bréanainn («Brendans bedekammer») på toppen av Brandon. Sáipéilín Bréanainn er restene av en steinbygning som antas å ha blitt brukt av sankt Brendan. Stien til toppen er merket med små hvite kors og selve toppen toppes av et stort metallkors. Det spekuleres i at pilegrimsreisen oppsto i allerede førkristen tid som et Lugnasad-ritual, og ble overtatt av kristne og ritualene fylt med kristen innhold.
I 1997 opprettet det irske kulturarvrådet et prosjekt for pilegrimsstiene for å gjenopprette turveier langs irske pilegrimsveier som var aktive i middelalderen. En av rutene som ble valgt var Cosán na Naomh, og en 18 kilometer lang veimerket sti ble konstruert mellom Ventry Strand og grotten ved Ballybrack ved foten av Mount Brandon. Stien er utviklet til standarden som kreves av Irish Sports Council for National Waymarked Trails in Ireland. Av sikkerhetsgrunner ble det besluttet å ikke merke stien til slutten av middelalderruten som er toppen av Brandon, men å avslutte ved Ballybrack. Utgangspunktet ved Ventry er et av stedene pilegrimene i middelalderen ville ha kommet i land. Stien passerer en rekke viktige kirkelige kulturarvsteder, blant annet Gallarus oratorium og Kilmalkedar klostersted.
Flyulykker
Mellom 1940 og 1943 styrtet 3 allierte fly og ett Focke-Wulf Fw 200 tilhørende Nazi-Tyskland på Brandon og Faha Ridge.
Dassault Étendard IV
Dassault Étendard IV er en fransk jagerbomber og rekognoseringsfly for bruk fra hangarskip. Étendard IV ble opprinnelig utviklet i forbindelse med et NATO-prospekt for en lett jagerbomber, men tapte konkurransen for Fiat G91.
Étendard IV ble i stedet videreutviklet for å imøtekomme et behov for en jagerbomber / rekognoseringsfly hos den franske marinen. Opprinnelig var det en hangarskip-basert variant av SEPECAT Jaguar, kalt Jaguar M, som var tiltenkt denne rollen, fram til denne planen ble kansellert av politiske årsaker.
Jagerbomberen Étendard IVM var den første varianten. Prototypen fløy første gang 21. mai 1958 og 69 fly ble produsert for den franske marinen, de første levert fra 18. januar 1962. Étendard IVM ble faset ut i juli 1991 og erstattet av Super Étendard.
Rekognoseringsvarianten Étendard IVP fløy første gang 19. november 1960, og i alt 21 fly ble produsert for den franske marinen. Alle flyene unntatt ett gikk igjennom en moderniseringsprosess i årene mellom 1989 og 1994 og fikk da betegnelsen Étendard IVPM. Flytypen ble faset ut i september 2000.
Deutsche Kinderschar
Deutsche Kinderschar, Deutsche Kinderschar der N.S. Frauenschaft («Nasjonalsosialistisk kvinneligas tyske barneskare») eller Kindergruppen der NS.-Frauenschaft var en organisert virksomhet for barn fra seks til ti år i det nasjonalsosialistiske Tyskland fra 1933 til 1945.
Deutsche Kinderschar var barnegrupper som ble drevet av småskolelærere i N.S. Frauenschaft innenfor lokale partiområder. I 1938 skal det ha vært flere enn 350 000 barn med i gruppene. Aktiviteter med lek og fellesskap fortsatte også under andre verdenskrig. Barn i samme lokallag var likt kledt, men uniformeringa var ikke standardisert, og draktene kunne variere mellom gruppene. Emblemet var en Wolfsangel, ulvekork-rune formet som en N eller Z med tverrstrek, for eksempel påsydd jentenes kjoler eller på guttenes beltespenner. Lederne bar partinål med rødt hakekors.
Deltakelse i «de tyske barneskarene» skulle blant annet legge til rette for videre organisering og innordning i den militaristisk gjennomorganiserte staten. Når barna fylte ti, ble jentene medlemmer i Deutsche Jungmädel (JM), guttene i Deutsche Jungvolk (DJ). Når de ble 14, fortsatte de i henholdsvis Bund Deutscher Mädel (BDM) og Hitlerjugend (HJ) der de ble inntil de var 18. Disse organisasjonene var underlagt toppledelsen i Hitlerjugend. Fra 1936 ble medlemskap i den statlige ungdomsorganisasjonen obligatorisk.
Brand New Key
«Brand New Key» (Også kjent som «The Rollerblade Song») er en amerikansk sang, skrevet av folkesangeren Melanie Safka. Den var en noveltyhit 1971-72. Sangen var hentet fra Safkas album Gather Me (Neighbourhood Records). Den var hennes største hit. Safkas versjon av sangen var også med i filmen Boogie Nights fra 1979.
F.R. David
Elli Robert Fitoussi (født 1947), bedre kjent under artistnavnet F.R. David, er en fransktalende sanger. Han er mest kjent for sangen «Words» fra som solgte over 8 millioner eksemplarer over hele verden. Den hvite Fender Stratocaster-en og at han alltid bruker solbriller er et «varemerke» for David.
Brand New Key
Kontrovers
Mange lyttere oppdaget en insinuasjon i teksten, hvor nøklene i låsen symboliserte et seksuelt samleie, eller i fraser som «I go pretty far» eller ''«I been all around the world»'.
Safka har erkjent mulighetene av å lese seksuelle insinuasjoner inn i sangen:
Parodier og andre versjoner
I 1976 ble en parodisk sang «Combine Harvester (Brand New Key)», produsert av Bob Barrett, utgitt i Storbritannia. Sangen ble fremført av komedie/folk-gruppen The Wurzels fra West Country. En ny tekst med landlig tema innbefattet: ''«I got a brand new combine harvester. An' I'll give you the key»''. Sangen ble brukt på en fremtredende rolle i filmen Evil Aliens.
Etter angrepet på Nancy Kerrigan i januar 1994 sirkulerte en parodi på «Brand New Key» på radiostasjoner. Parodien inneholdt tekst ut fra Tonya Hardings synspunkt og innbefattet refrenget:
Pro-IRA-musikkgruppen Irish Brigade spilte inn en versjon av sangen betitlet «Kinda Boots» som ringeaktet britiske styrker i Nord-Irland. Sangen ble fremført til «Brand New Keys» melodi, med tekst slik som «I drove my Saracen to your garden last night» istedenfor «I rollerskated to your door at daylight».
Norsk versjon
Egon Kiønig har skrevet en norsk tekst. Den norske tittelen er «Svart magi».
Henrik Kauffmann
Henrik Kauffmann (født 26. august 1888 i Frankfurt am Main i keiserriket Tyskland, død 5. juni 1963 i Skodsborg litt nord før København) var en dansk diplomat, ambassadør og politiker.
Biografi
Henrik Kauffmanns første tid som konsulatssekretær var i det danske konsulat i New York City. Deretter var han en kort tid legasjonssekretær ved den danske legasjon i Berlin.
Ambassadør til Norge
Fra 1932 til 1939 var han gesandt i Oslo; da bidro han til å bedre de dansk-norske relasjoner etter Grønlandssaken, etter tvisten om Eirik Raudes Land, som endte i dansk favør..
Ambassadør til USA
Den danske regjeringen protesterte mot avtalen, gav Kauffmann avskjed, og siktet han for landsforræderi. Kauffmann ignorerte beskjeden om sin oppsigelse, og viste til at Danmark var kommet under okkupasjon og at den danske regjering dermed hadde vært ute av stand til å beskytte danske interesser. De danske generalkonsulene i USA erklærte seg solidariske med Kauffmann, og de ble dermed også oppsagte. Den danske sendemann i Iran støttet også Kauffmann; også han fikk beskjed om at han var avsatt.
Kauffmann giftet seg med Charlotte MacDougall, datter av United States Navy Rear Admiral William Dugald MacDougall.
Kauffmann kunne i USA disponere en del av inntektene fra grønlandsk kryolitt og over den sperrede danske statsformue. For de danske jøders redning tilbød han i 1943 den svenske regjering finansielle garantier dersom de tok inn flyktninger fra Danmark. Den svenske regjering tok ikke imot dette; der var man mer interessert i et styrket internasjonalt omdømme ved å hjelpe helt vederlagsfritt.
Minister uten portefølje
Henrik Kauffmann ble rehabilitert straks etter frigjøringen av Danmark i mai 1945, og han var minister uten portefølje i «Befrielsesregeringen» fra 12. mai 1945 til 7. november 1945.
Han fortsatte å være diplomat. Danmark planla å forbli nøytralt etter krigen, slik som man var før krigen. USA ville gjerne både ha med Danmark i NATO, og beholde basene på Grønland.
Kauffmann var en av de mest innflytelserike personer som fikk Danmark til å bli med i NATO i 1948. Danmark godkjente i ettertid også avtalen med USA om Grønland som Kauffmann hadde undertegnet. Amerikanernes Thule Air Base (fra april 2023: Pituffik Space Base) nordvest på Grønland er en vedvarende frukt av avtalen.
Død
I juni 1963 ble Kauffmann, som led av prostatakreft, tatt livet av mans han sov ved at hans hustru Charlotte skar over strupen hans med en brødkniv; hun tok så også sitt eget liv med samme kniv. På grunn av hans sykdom var de sammen flyttet til et behandlingshjem, Skodsborg Sanatorium, nord for København.
Kendo
Kendo er en japansk kampsport fra 1600-tallet hvor man kjemper med sverd av bambus.
Henrik Kauffmann
Film
I filmen Vores mand i Amerika fra 2020, basert på hans handlinger under krigen, fremstilles Kauffmann av Ulrich Thomsen.
Hasle menighetsenter
Hasle menighetsenter er fra 1992 i Sarpsborg kommune, Østfold fylke.
Kendo
Historisk bakgrunn
På 1500-tallet var Japan i full borgerkrig, og den gang var det kenjutsu (forløperen til kendo) som var den ledende sverdkunsten for Samuraiene. Kenjutsu består av bare kata, og på 1500-tallet var den form for trening tilstrekkelig fordi de da hadde kamper og dueller å utføre sverdkunsten i.
På 1600-tallet ble det fred igjen, og da var det nødvendig å utvikle en sverdkunst der de kunne ha en simulert kamp uten nødvendigvis å drepe hverandre i prosessen. Dette gjorde at kendo utviklet seg. Pensumet inneholder både gamle kata og simulert kamp, sistnevnte som fullkontakts konkurransesport.
Rustning og bekledning
Noen form for beskyttelse ble ikke utviklet før i begynnelsen av 1800-tallet. Det jobbes ennå med forbedringer av rustningen.
Kendo-rustningen (bogu) består av fire deler:
Drakten som brukes i kendo er som regel mørkeblå og består av Gi (jakke) og Hakama (vide bukser).
Våpen
I Kendo blir det brukt bambussverd – Shinai. Tidligere (1800-tallet og tidligere) ble det benyttet bokuto (et tresverd, eller til og med ekte katana. Selvfølgelig kunne utfallet da resultere i alvorlige skader eller døden. På bakgrunn av dette utviklet man Shinai, for med denne å kunne fullføre et fullt slag i kamp uten å være redd for å skade motstanderen. Bokuto (bokken) blir fremdeles brukt til kata.
Teknikk og regler
For å fokusere konsentrasjonen og for å lære riktig pusteteknikk blir det brukt et angrepsskrik i utførelsen av hver teknikk: Kiai.
For å få et gyldig treff på motstanderen, må en med den fremre delen av Shinaien treffe definerte mål på kroppen:
En kan også gjøre stikk mot strupen (tsuki) med tuppen av Shinai. Alle treffpunktene er godt beskyttet av rustningen. Du skal også vise god holdning og god kiai.
Graderinger
I kendo har man ikke et beltesystem eller noen form for synlige indikasjoner på graden man har.
I kendo starter man med å få kyu grader. Først er det 6. kyu, og så 5., helt opp til 1. Da kan man starte på dan gradene. Mellom hver gang man graderer seg til en ny kyu-grad, må det ha gått 3 måneder.
8. dans eksamen er verdens vanskeligste eksamen, med en strykprosent på over 99%. Kendo er en sport som passer like godt for jenter som for gutter.
Meridiano (São Paulo)
Meridiano er en kommune i delstaten São Paulo i sørøstregionen av Brasil.
La Muette (Paris Metro)
La Muette er en stasjon på metroen i Paris.
Stasjonen betjener linje 9.
Skjærdalselva kraftverk
Skjærdalselva kraftverk er et vannkraftverk ved Tyrifjorden i Ringerike kommune i Viken.
Det er et elvekraftverk som utnytter et fall på 18 meter i Skjærdalselva.
Kraftverket ligger i industriområdet Skjærdalens Brug, en gammel papirfabrikk.
Det har vært kraftverk her i lang tid, det er opprustet og utvidet i 2016.
Installert effekt er 160 kW. Årsproduksjon er 1,2 GWh.
Aking under Vinter-OL 2010 – Singel kvinner
Kvinnenes singelkonkurranse under Vinter-OL 2010 i Vancouver fant sted 15. og 16. februar på Whistler Sliding Centre i Whistler, Britisk Columbia. Regjerende olympisk mester var Tysklands Sylke Otto etter å ha vunnet konkurransen både under vinter-OL 2002 i Salt Lake City, USA og i vinter-OL 2006 i Torino, Italia. Amerikanske Erin Hamlin var regjerende verdensmester.
Banerekorder
De to rekordene som er satt på Whistler Sliding Centre ble satt under prøve-OL i 2009.
Skismøring
Skismøring (også skismurning og skismørning) er stoff som legges under skiene, enten for å oppnå bedre feste (festesmøring) eller for at det skal gli lettere fremover (glidsmøring) eller som en kombinasjon av disse.
Bruk
Glidsmøring brukes på ski som bare skal gli og ikke behøver feste, slik som alpinski, hoppski og telemarkski samt langrennsski som brukes til skøyting (fristil). Glidsmøring brukes også på snøbrett. Langrennsski som skal brukes i klassisk stil, smøres med både glidsmøring og festesmøring. Glidsmøring brukes foran og bak på skiene, mens det i en festesone midt under skiene legges en festesmøring som skal gi godt feste i motbakker og på flatene ved diagonalgang.
Glidvoks i form av parafinvoks er den enkleste form for glidsmøring. I konkurransesammenheng brukes i tillegg pulver og topping. Pulveret består av fluorkarboner mens toppingen, som kan bestå av metallpartikler eller grafitt og molybdendisulfid, legges på til slutt for å hindre vanninntrengning i skiene – de blir hydrofobe («vannhatende») Metall med halvlederegenskaper brukes for å forhindre statisk elektrisitet.
Av festesmøringer er det to hovedtyper: tørrvoks og klister. Tørrvoks brukes ved tørr snø, det vil si i kuldegrader og temperaturer rundt null. Klister brukes ved våt snø og på skare og is. Både glidsmøring og festesmøring finnes i mange varianter til bruk under forskjellige temperaturer og forskjellige snøforhold.
Historie
Allerede fra 1673 er det beskrevet bruk av bek og harpiks under skiene. I 1733 er bruk av tjære, soltørket under skiene beskrevet av oberst Jens Henrik Emahusen i det første skiløperreglementet. Bruk av kvae og talg er beskrevet brukt i samiske områder i 1740. I 1761 heter det fra Elverum: «Naar Sneen hænger ved, bør Karlen altid være forsynet med Ister for at smøre Langskiet; thi ellers kommer han ikke langt».
I 1860-årene var glidsmøring utbredt i Sierra Nevada i USA, der det ble konkurrert i det som senere ble utfor. Skismøring ble kalt «dope», i betydningen impregneringsmiddel. Frank Steward's Old Black Dope inneholdt «2 unser ambra, 1 spiseskje balsamedelgran, unse furutjære, 1 spiseskje olje fra gran,  unse kamfer.»
I 1884 ble voks av parafin brukt under Husebyrennet, i 1885 nøkkelost, salt og fett og i 1887 linolje. I 1888 kom den første annonse for skismøring i Norsk Idrætsblad, Thranes Skismørelse markedsført av forretningsmannen O. Thrane.
Fridtjof Nansen nevner bruk av flytende stearin under skiene i boka Paa Ski over Grønland fra 1890. I 1897 ble skismøring for første gang patentbeskyttet, det ble gjort av Kristiania-litteraten Emil Selmer. Denne ble kalt Fart og bestod av pulverisert metall, som oftest bronse innblandet i lakk. Da Henrik Angell i 1903 holdt skiskole for franske soldater i Briançon hadde han med seg denne skismøringen, derav det franske ordet for skismøring, fart.
I 1900 tok William Sandberg i Uleåborg i Finland patent på en skismøring bestående av hvalrav, bergamottolje, bivoks, grafitt og vaselin. Denne ble kalt Blixt. I 1904 lanserte Kristiania-mannen Theodor Hansen som var far til skiløperen Thorvald Hansen, Record Tjærevoks, og i 1912 kom Fyk fra Alf Bjerckes Farvehandel på markedet. Begge disse var glidsmøringer.
I 1913 fikk Peter Østbye det første patentet, under navnet Østbyes klister, på en skismøring som både ga feste i motbakker og bedre glid i unnabakker. Denne inneholdt tørrparafin, stearin, linolje, tjære og voks for å få glid, og dessuten harpiks (kvae) blandet med venetiansk terpentin for å få feste. Dette var det som senere ble kjent som klistersmøring. Klisteret ble etter hvert markedsført på tuber og kjent under navnet Mixolin universalklister. I 1918 brukte Thorleif Haug gummi (kautsjuk) fra sykkelslanger før Gråkallrennet i Trondheim. Senere brukte han grammofonplater og kalosjer.
Dansken Lars Brandstrup som drev Tyri fabrikker i Moss begynte på midten av 1930-tallet, i samarbeid med bladet Sportsmanden, å eksperimentere med skismøring med Sverre Kolterud og Martin Matsbo som skitestere. Utviklingen fortsatte våren 1937 i Rukkedalen i Hallingdal der skiløperne Lars Bergendahl, Arne Tuft og Kaare Busterud testet smøring i fire uker. To meteorologer og én ingeniør deltok også, det var første gang vitenskapsmenn deltok i utvikling av skismøring. I 1938 ble så smøringen Tyri lansert i fire typer med hver sin farge på emballasjen: Grønn for kald og tørr snø, gul for gammel og grovkornet snø, rød for våt snø, mens blå var skareklister.
Den svenske næringslivsmannen Börje Gabrielsson som var administrerende direktør i legemiddelfirmaet AB Astra i Sverige var initiativtaker til å utvikle skismøring av kunststoffer istedenfor av naturlige stoffer. Produktutviklingen startet i 1943 og startet med grunnleggende forskning i regi av Kungliga Tekniska högskolan. Nye typer hydrokarboner hadde kommet som et biprodukt av petrokjemisk industri. Disse ble testet i laboratoriet og Martin Matsbo var også her med som testløper. Etter tre års utvikling ble Swix lansert 28. november 1946 i rødt, blått og grønt i festevoks og blått og rødt klister.
Etter at glassfiberskiene overtok for treskiene i langrennssporten på 1970-tallet ble langrennsskiene smurt annerledes enn før. Den amerikanske skiløperen Bill Koch begynte med festesoner og glisoner på langrennsskiene.
I 1984 tok det italienske selskapet Eni patent på et pulver med friksjonsnedsettende egenskaper. Pulveret består av fluorkarboner og ble utviklet basert på oppdagelser gjort av professor Gambaretto ved Universitetet i Padova. Swix kjøpte rettighetene til pulveret, og det markedsføres som glismøring under navnet CERA F.
Under Ski-VM 2011 i Holmenkollrennene benyttet de norske løperne en topping av metallpartikler (legeringer mellom gallium og indium, tinn, sink, aluminium eller andre metaller) som gav ekstra god glid.
Helsefare og fluorforbud
Fluor er forbundet med helsefare. Flere dødsfall er mistenkt å ha med helsefarlig skismøring å gjøre. Askerkvinnen Toril Stokkebø som hadde mange timer i smørebua, uttalte før hun døde av kreft i 2017 at fluor i skismøringen hadde forårsaket kreften, og dette ble støttet av kreftspesialistene på Radiumhospitalet.
I 2019 ble fluor forbudt for barn under 16 år, og fra sesongen 2020/21 blir fluor forbudt for alle konkurrerende.
Xiacheng
Xiacheng (kinesisk: 下城区, pinyin: Xiàchéng Qū) er et bydistrikt i den subprovinsielle by Hangzhou, hovedstaden i provinsen Zhejiang i Folkerepublikken Kina.
Det har et areal på 31,46 km² og teller 405.000 innbyggere (2005).
Administrative enheter
Distriktet var i 2000 inndelt i seks subdistrikter (gateområder, jiedao), som inngår i Hangzhous sentralområde, samt en storkommune (zhen).
Subdistrikter: Storkommune:
UB-korporal
UB-korporal (UB-korp) (Utskrevet Befal) var en militær grad i det norske Forsvaret som var en type korporal. Utdanningen varte i 6 måneder, til man ble tilskikket som UB-korporal (markert med to vinkler, under en K). Graden var å betrakte som befal. Etter UB-perioden hadde man ikke plikttjeneste, men kan bli sersjant etter tjenesten.
På troppsnivå ble UB-korporaler brukt til blant annet nestlagførere og lagførere for geværlag. Graden ble benyttet mest i Heimevernet og Sjøforsvaret (konstabel), men også Hæren og Luftforsvaret.
La Tour Maubourg (Paris Metro)
La Tour Maubourg er en stasjon på metroen i Paris.
Stasjonen betjener linje 8.
Linn-Jeanethe Kyed
Linn-Jeanethe Kyed (født 6. januar 1981) er en norsk dramatiker og manusforfatter fra Ulefoss, bosatt i Oslo.
Kyed har en bachelor i medier og kommunikasjon fra Høgskolen i Oslo (2003–2007) og utdannelse fra manuslinjen ved Den norske filmskolen 2007-2010.
Hun har blant annet skrevet manus til den norske kortfilmen Tuba Atlantic som vant Student Academy Awards i 2011 og ble nominert til Oscar for beste kortfilm ved Den 84. Oscar-utdelingen i 2012. Hun er skaperen og har skrevet manus til den norske TV-serien Rådebank som hadde premiere på NRK i mars 2020. For manuset til sesong to, vant hun Gullruten 2021 i klassen beste manus, tv-drama og var nominert i samme klasse for sesong tre under Gullruten 2022. Rådebank vant også Seriekritikerprisen for beste norske drama i 2021. For sitt arbeid med Rådebank ble hun nominert til årets medienavn 2021 av medienettstedet Kampanje og til årets navn av Nettavisen.
Stardalen kraftverk
Stardalen kraftverk er et vannkraftverk i Stardalen i Sunnfjord kommune i Vestland.
Det er et elvekraftverk som utnytter et fall på 62 meter i Stardalselva.
Installert effekt er 17,4 MW fra tre francisturbiner. Årsproduksjon er 50 GWh.
Centre-du-Québec
Centre-du-Québec er en administrativ region, et fylke, i provinsen Québec i Canada. Regionen befinner seg sør for elva Saint-Laurent (Saint-Lawrence) på motsatt side av Trois-Rivières. Regionen består av 5 «regionkommuner», (MRC, municipalité regionale de comté) og 83 kommuner.
Stardalen kraftverk
Tinfos AS er utbygger. Finske SV Vattenkraft overtar kraftverket når det er ferdig, Bekk og Strøm skal stå for driften.
Forsvarsloven
Forsvarsloven (full tittel lov om verneplikt og tjeneste i Forsvaret m.m.) er en norsk lov som regulerer verneplikten, hvem som har tjenesteplikt i Forsvaret og omfanget av tjenesteplikten.
Loven ble sendt på høring 19. juni 2015 og erstattet da den trådte i kraft 1. juli 2017 fire lover: vernepliktsloven, heimevernloven, forsvarspersonelloven og militærnekterloven.
Arbeidet med loven var en del av utviklingsprosjektet «Klare lover for innbyggerne», ledet av Kommunal- og moderniseringsdepartementet, hvor et av formålene er å utforme lovene i et klart og forståelig språk. Prosjektet inngår i Solberg-regjeringens satsingsområde «En enklere hverdag for folk flest».
I 2021 ble det gjort endringer i loven for å opprette Klagenemnda for kompensasjon og billighetserstatning for psykiske belastningsskader som følge av deltakelse i internasjonale operasjoner og fastsette regler om bistand fra Forsvaret til andre beredskapsaktører enn politiet.
Tannkarper
Tannkarper er en gruppe små fisker som har tilhold i varmere strøk. De har bare én ryggfinne, som sitter langt bak. Halefinnen er avrundet eller tvert avskåret. Sidelinjeorganet er ofte lite synlig. Tannkarpeyngel deler flere karaktertrekk; tarmen er usedvanlig kort, de har en enkel rekke melanoforer langs ryggen, og finnestrålene fremtrer ikke før en stund etter klekking.
Klassifiseringen av tannkarper er usikker, og den beste indikasjonen på monofyli er i yngelens karaktertrekk som nevnt over.
Gruppen er nært beslektet med sølvsidefisker. Navnet tannkarper viser til at de bare har én ryggfinne, som karpefiskene, men det er ikke noe spesielt slektskap med dem. Tannkarper har tenner på kjevene, noe som karpefiskene mangler.
Mange arter av disse fargerike og tilpasningsdyktige fiskene blir brukt som akvariumfisk.
Bradford County (Pennsylvania)
Bradford County er et fylke i den amerikanske delstaten Pennsylvania.
Det ligger nord i staten og det grenser mot Susquehanna County i øst, Wyoming County i sørøst, Sullivan County i sør, Lycoming County i sørvest og mot Tioga County i vest. Det har også grense mot delstaten New York i nord.
Bradford Countys totale areal er 3 007 km² hvorav 27 km² er vann. I år 2000 hadde fylket 62 761 innbyggere og administrasjonssenteret ligger i byen Towanda.
Fylket ble grunnlagt i 1810 av land fra fylkene Lycoming og Luzerne er oppkalt etter William Bradford.
BinToo GNU/Linux
BinToo GNU/Linux er en tidligere Linuxdistribusjon fra Egypt som var basert på Gentoo.
Distribusjonen benyttet vindusbehandleren Fluxbox, IceVM og skrivebordsmiljøene GNOME, KDE og Xfce. Distribusjonen hadde 32-biter x86 (i486) som plattform.
Versjon 0.2b ble lansert 14. mai 2006.
Robert Williams
Robert W. Williams, Jr. (født 24. januar 1841, død 10. desember 1914) var en amerikansk bueskytter som deltok under OL 1904 i St. Louis.
Williams ble olympisk mester i bueskyting under OL 1904 i St. Louis. Han deltok på det amerikanske laget Potomac Archers som vant lagkonkurransen for menn. De tre andre på laget var William Thompson, Louis Maxson og Galen Spencer. Individuelt tok han to sølvmedaljer. Det var forøvrig kun deltakere fra USA i konkurransene i bueskyting under OL 1904.
Wang Mengyu
Wang Mengyu (født 25. mai 1992) er en kinesisk landhockeyspiller. Hun representerte landet sitt under Sommer-OL 2012 i London, der hun endte på sjetteplass med det kinesiske landslaget.
Cao Ren
Cao Ren (hanzi: 曹仁, pinyin: Cáo Rén; født 168 i Qiao - det senere Bozhou, død 6. mai 223), stilnavn Zixiao (子孝) var en kinesisk general som tjente under krigsherren og Hàn-statsministeren Cao Cao på slutten av Han-dynastiet og begynnelsen av de tre rikers tid i Kinas historie. Hans yngre bror Cao Chun og hans fetter Cao Hong var også blant Cao Caos offiserer. Han spilte en viktig rolle ved å støtte Cao Cao i borgerkrigene som førte til Hàn-dynastiets fall og opprettelsen av riket Cao Wei etter Cao Caos død. Da Cao Pi ble keiser ble han utnevnt til rikets storkommandant.
Bakgrunn
Cao Ren fle fødst i in Qiao (dagens Bozhou i Anhui). Han var i slekt med Cao Cao; hans far og hand bestefar hadde innehatt viktige sivile og militære poster. I sin ungdom ble Cao Ren god til å jage fra hesteryggen. Under de gule turbaners opprør samlet han over 1000 unge menn under sin fane og dro mellom flodene Huai og Si.
Cao Caos vei til makten
I 190 sluttet Cao Cao seg til forbundet mot Dong Zhuo og stilte opp en hær. Cao Ren og hans styrker fulgte ham, og med Cao Cao kunne de befri den unge keiser Xian, som Dong Zhuo hadde bortført. I 190-årene fulgte han Cao Cao på flere forskjellige felttog i de nordlige trakter, mot Dong Zhuo, Yuan Shu, Tao Qian og Lü Bu. Cao Ren gjorde en bemerkelseverdig innsats under disse felttogene, og kjempet ofte personlig i første linje.
Etter at Cao Cao i 196 hadde vunnet kontrollen over keiser Xian, bragte han ham til Xuchang til sin varetekt. Han gav Cao Ren tittelen storforvalter av Guanyang. Cao Ren forble derpå i Xuchang for å tjene Cao Cao på best mulig måte.
I slaget ved Guandu (år 200) befalte Yuan Shao sin gjest Liu Bei å plyndre i Cao Caos område. Med sitt kavalleri beseiret Cao Ren imidlertid Liu Bei. Senere forsøkte Yuan Shao på nytt å angripe Cao Cao bakfra, og ble atter slått tilbake av Cao Ren. Cao Ren tok så fatt på oppgaven å plyndre Yuan Shaos forsyningsleir.
Etter slaget ved Chibi
Etter at Cao Cao i 208 led nederlag i slaget ved Chibi, trakk han seg tilbake nordover, og etterlot seg Cao Ren for at han skulle forsvare den strategisk viktige by Jiangling mot Wu-styrkene. Den fiendtlige kommandant Zhou Yu angrep byen med noen tusenere av menn, og Cao Cao sendte Cao Ren sin hjelper Niu Jin med ca 300 mann, som imidlertid raskt vendte seg mot forsvarerne. Cao Ren red ut med noen dusin ryttere og reddet Niu Jin.
I 210-årene fikk Cao Ren stillingen som sydens general og kommandoen i Fancheng, en by ved elven Han, som var essensiell for forsvaret av provinsen Jing. I året 219 foretok Liu Beis øverste general Guan Yu et felttog mot Fan. Han avskar kommunikasjonene til og forsyningene av byen lot bygge demninger ved elven Han, for å kunne oversvømme Fan. Cao Ren trakk opp på byens høyeste murer, og klarte trass i de raskt svinnende forrådene å holde ut helt til general Xu Huang kom ham til unnsetning. Sammen med han klarte han å tvinge er Guan Yu på retrett.